Le fa go ntse jalo, ka dinako tse dingwe go na le dikabelo tse lo di newang mo tlelaseng tse di go nayang sebaka sa go bolelela ba bangwe boammaaruri jwa Baebele. Mosha mongwe wa kwa Boritane yo o bidiwang Jaimie o bolela jaana: “Re ne re bua ka thutotlhagelelo mo tlelaseng ya saense, mme ke ne ka bolela se ke se dumelang. Mongwe wa basimane o ne a ntshotla a re Basupi ba ga Jehofa ke dieleele e bile ga ba a tshwanela go bo ba tsena sekolo. Gone fela foo, bana ba bangwe mo tlelaseng ba ne ba mpuelela.” Go bonala tsela e a neng a itsege ka yone jaaka Mokeresete yo o tlhomang sekao e ne ya nna le matswela a a molemo. Jaimie o oketsa ka go re: “Ka ntlha ya seo, ke ne ka feleletsa ke tsamaiseditse mosetsana yo ke tsenang le ene mo tlelaseng buka ya Is There a Creator Who Cares About You?” *